!!! ПРОЕКТ

 НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА

ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА

НА ОБЩИНА МЪГЛИЖ

Приета с решение на Общински съвет – Мъглиж по т. ......, Протокол № ......... от ………. г., 
§ 1. В Раздел VІІІ Такси за издаване на разрешителни за водовземане и/или водоползване от Наредба за определянето и администрирането на местните такси и цени на услуги на територията на Община Мъглиж следа да се предвиди нова разпоредба, уреждаща издаване на разрешително за ползване на водни обекти - публична общинска собственост, с изключение на разрешителните по чл. 46, ал. 1, т. 3 от Закона за водите (заустване на отпадъчни води в повърхностни води за:  а) проектиране на обекти, в т. ч. канализационни системи на населени места, селищни и курортни образувания;  б) експлоатация на съществуващи обекти, в т. ч. канализационни системи на населени места, селищни и курортни образувания).

 Чл.1. Създава се алинея 1 в чл.40к, в която ще се инкорпорира досегашния текст на чл.40к, и ще придобие следната редакция:
чл. 40к. (Нов Реш. № 161/ 26.07.16) (Изм. с Реш. № 466/ 29.03.2018 г.) (1) (създ. с Реш. № ........../ .................2021 г.) За издаване на разрешително за водовземане от находища на минерални води – изключително държавна собственост, които са предоставени безвъзмездно за управление и ползване от Общината , продължаване срока на действие и за изменение и/или допълнение на разрешителното се заплащат такси, които са определени, съгласно Тарифата за таксите, които се събират в системата на МОСВ, както следва:

1. За издаване на разрешително за водовземане и/или ползване на воден обект – 250.00 лв. 

2. За продължаване на срока на издадено разрешително – 100.00 лв. 

3. За изменение и/или допълнение на издадено разрешително – 130.00 лв. 

4. Таксите по т.1, т.2 и т.3 се събират при предявяване на искането за предоставяне на услугата. 

5. При прекратяване на започнала процедура внесената такса не се възстановява.

6. (Нова Реш. № 466/ 29.03.2018 г.) Освобождават се от заплащане на таксите по т. 1, 2 и 3 бюджетните предприятия на територията на Община Мъглиж.
Чл.2. Създава се алинея 2 със следния текст:
(2) За издаване на разрешително за ползване на водни обекти - публична общинска собственост, с изключение на разрешителните по чл. 46, ал. 1, т. 3 от Закона за водите (заустване на отпадъчни води в повърхностни води за:  а) проектиране на обекти, в т. ч. канализационни системи на населени места, селищни и курортни образувания;  б) експлоатация на съществуващи обекти, в т. ч. канализационни системи на населени места, селищни и курортни образувания), се заплащат такси, които са определени, съгласно Тарифата за таксите, които се събират в системата на МОСВ, както следва:

1. За издаване на разрешения се събират следните такси:

А) за ползване на воден обект, извън случаите, посочени в чл.8, ал.1, т.1 от Тарифа за таксите, които се събират в системата на МОСВ - 250 лв.;

Б) за водовземане от воден обект, извън случаите, посочени в чл.8, ал.1, т.1 от Тарифа за таксите, които се събират в системата на МОСВ - 250 лв.

В) За продължаване срока на разрешенията по б. „А” и „Б”, се събира такса в размер 100 лв.

Г) За изменение и/или допълнение на разрешенията за извършване на дейности по б. „А” и „Б”, се събират следните такси:

а) по т. 1 - 130 лв.

б) по т. 2 - 130 лв.
МОТИВИ

ЗА ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА МЪГЛИЖ

Мотиви: При извършен преглед на Наредба за определянето и администрирането на местните такси и цени на услуги на територията на Община Мъглиж и след извършена проверка по реда на надзора за законност с оглед установени данни за недостатъчно информация инкорпорирана от националното законодателство, визирайки Закона за водите и Тарифата за таксите за водовземане, за ползване на воден обект и замърсяване, се допълва текста на чл. 40к.
Предвид горното и на основание чл. 26, ал. 4 от ЗНА, предложения по проекта могат да се изпращат на електронна поща ob_maglizh@mail.bg в срок до 18 август 2021 година включително.

